 NA MARY WANGARI KAMATI ya Mdahalo wa Kitaifa (NADCO) imependekeza Hazina ya Maendeleo katika Wadi (WDF) ibuniwe na kutambuliwa kisheria. Katika ripoti yake iliyowasilishwa kwa Rais William Ruto na Kinara wa Azimio la Umoja, Bw Raila Odinga, Jumamosi, Novemba 25, 2023 NADCO ilipendekeza kubuniwa kwa Hazina ya Wadi, hatua ambayo huenda ikawapa afueni kuu madiwani (MCAs) nchini na kukomesha mizozo yao na magavana. Katika siku za hivi karibuni, magavana wamekuwa wakijipata mashakani huku madiwani wakiwahujumu kwa kutotenga pesa za maendeleo katika kiwango cha wadi. Gavana wa Kaunti ya Meru Kawira Mwangaza ni mmoja kati ya magavana ambao wamekuwa na mivutano na madiwani kuhusu Hazina ya Wadi. Hazina ya Kitaifa kuhusu Maendeleo katika Maeneobunge (NG-CDF), Hazina ya Serikali Kuu kuhusu Usawazishaji (NGAAF) na Hazina ya Seneti pia zimependekezwa na Kamati hiyo kutambuliwa Kikatiba. “NADCO imependekeza kujumuishwa katika Katiba kwa NG-CDF, NGAAF na Hazina ya Seneti,” ilisema NADCO kupitia ripoti.   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  